Best Western

Best Western on yksityisten ja riippumattomien hotellien vuonna 1946 perustama kansainvälinen hotelliketju. Best Western International vastaa Best Western -brändistä ja ohjelmista. Best Western Hotels Finland, Baltic States and Poland on Best Western Internationalin maatoimisto, joka vastaa Best Western -brändistä, ohjelmista ja uushotellihankinnasta Suomessa, Baltiassa ja Puolassa. 

Suomessa ainoa Best Western -hotelli 2020-luvun puolivälissä oli hotelli Apollo Oulun Asemakadulla, kun ketjun hotelleja vuonna 2001 oli 23 ja vuonna 2014 vielä 15 ympäri maata.

Best Western -hotelleja on 100 maassa yli 4 000. Hotelleilla on yhteiset laatu-, myynti- ja markkinointiohjelmat sekä varaus- ja asiakaspalveluohjelmat. Ketjun hotellivalikoima on laaja parinkymmenen huoneen hotellista yli 400 huoneen hotelleihin. Best Western -hotellit säilyttävät hallinnollisen riippumattomuuden ketjuun liittyessään. Hotellit vastaavat itse mm. hankinnoista ja henkilöstön palkkaamisesta.

Best Western -hotelleita on kolmessa hintaluokassa: Best Western, Best Western Plus ja Best Western Premier. Sen lisäksi yhtiöllä on hotelliketjut BW Signature Collection, BW Premier Collection, GLō Best Western, Sure Hotel, Sure Hotel Plus, SureStay Studio, Sadie Best Western, Vib, Aiden, World Hotels Luxury, World Hotels Elite, World Hotels Distinctive ja World Hotels Crafted.

Vuonna 2014 Best Western oli 314 318 huoneellaan huonemäärältään maailman 8. suurin hotelliyritys.Top 10 Largest Hotel Chains in the World 2014 , Listovative.com. Viitattu 9.9.2016.

 Lähteet 

Aiheesta muualla

Best Western Finlandin kotisivut 

Luokka:Hotelliketjut
Luokka:Yhdysvaltalaiset yritykset